***Летопис за фебруар***

На почетку другог полугодишта, 25.02.2017.године, наша школа била је домаћин Општинског такмичења за стране језике. Ученици такмичари, 8.разреда били су пријављени из следећих предмета: енглеског језика, француског и руског језика. 7 ученика се директно пласиралло на Окружно такмичење из руског језика (од којих су и две ученице наше школе, Анита Бранковић и Кристина Милошевић) . Из енглеског и француског језика није било директно пласираних, већ су наставници, по налогу Друштва за стране језике, на основу освојених бодова на Општинском такмичењу, одлучивали који ће се ученици такмичити на Окружном такмичењу у Нишу,25.03.2017.године. Као и сваке године, фебруар и март месец у школи протичу у духу школских и Општинских такмичења. Ученици наше школе, у овом месецу учествовали су још и на следећим такмичењима Општинског нивоа: математике, књижевне олимпијаде, хемије. Из ових предмета није било пласираних ученика на Окружни ниво такмичења.